A TANÁCS HATÁROZATA
(2007. február 12.)
a nemzeti központi bankok külső könyvvizsgálóiról szóló, 1999/70/EK határozatnak a Banco de España külső könyvvizsgálói tekintetében történő módosításáról
(2007/97/EK)
AZ EURÓPAI UNIÓ TANÁCSA,
tekintettel a Központi Bankok Európai Rendszerének és az Európai Központi Banknak az Európai Közösséget létrehozó szerződéshez csatolt alapokmányáról szóló jegyzőkönyvre és különösen annak 27. cikke (1) bekezdésére,
tekintettel a Banco de España külső könyvvizsgálóiról szóló, az Európai Központi Banknak az Európai Unió Tanácsához intézett 2006. november 13-i EKB/2006/18 ajánlására (1),
mivel:
(1)
Az Európai Központi Bank (EKB) és a nemzeti központi bankok beszámolóit az EKB Kormányzótanácsa által javasolt és a Tanács által jóváhagyott független külső könyvvizsgálók ellenőrzik.
(2)
A Banco de España függetlenségéről szóló 13/1994 törvény 4. cikkének (2) bekezdése és a Banco de España eljárási szabályzata 29. cikkének (3) bekezdése és 31. cikke alapján a Banco de España beszámolóit független külső könyvvizsgálók ellenőrzik a Központi Bankok Európai Rendszere és az Európai Központi Bank alapokmányáról szóló jegyzőkönyv 27. cikkének megfelelően, illetve a beszámolók ellenőrzéséről szóló 19/1988 törvény (2) szerint a könyvvizsgálókra vonatkozó kinevezési követelmények, azok megbízatása és rotációja tekintetében.
(3)
A Banco de España jelenlegi külső könyvvizsgálóinak megbízatása a 2005-ös pénzügyi év ellenőrzését követően lejár. Ezért a 2006-os pénzügyi év kezdetétől külső könyvvizsgálókat kell kijelölni.
(4)
A Banco de España a Deloitte, S.L-t választotta külső könyvvizsgálójának a 2006-2008. pénzügyi évekre. E megbízatás évente megújítható a 2012-es pénzügyi év végéig.
(5)
Az EKB megítélése szerint a Banco de España által kiválasztott külső könyvvizsgálók megfelelnek a kinevezéshez szükséges feltételeknek, ezért az EKB Kormányzótanácsa azt javasolja, hogy a Deloitte, S.L.-t nevezzék ki a 2006-2008. pénzügyi évekre azzal, hogy e megbízatás azt követően évente megújítható a 2012-es pénzügyi év végéig.
(6)
Helyénvaló az EKB Kormányzótanácsának ajánlását követni, és ennek megfelelően az 1999/70/EK határozatát (3) módosítani,
A KÖVETKEZŐKÉPPEN HATÁROZOTT:
1. cikk
Az 1999/70/EK határozat 1. cikkének (3) bekezdése helyébe a következő szöveg lép:
„(3) A Deloitte, S.L-t, mint a Banco de España külső könyvvizsgálóit a 2006-2008. pénzügyi évekre a Tanács jóváhagyja.
Ez a megbízatás azt követően évente megújítható a 2012-es pénzügyi év végéig.”
2. cikk
Erről a határozatról az Európai Központi Bankot értesíteni kell.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2007. február 12-én.